El Yiyo y su troupe actuaran al Port de Sagunt el pròxim divendres
29 de novembre 2022

El departament de Cultura de l’Ajuntament de Sagunt ha programat per al proper divendres, 2 de desembre, el concert d’art flamenc de El Yiyo y su Troupe. Serà en la Casa Municipal de Cultura a les 20.30 hores i tindrà una duració de 90 minuts.

A El Yiyo, nascut al si d'una família gitana procedent de Jaén, el ball va anar a buscar-lo des del bressol. Va aprendre a ballar i a caminar al mateix temps. L’artista ha anat llaurant-se una identitat pròpia, nodrint-se d'altres músiques i estils de ball. La seua manera de percebre la dansa fa que quan es puja a l'escenari transmeta força, elegància i lluminositat.

Amb 25 anys i quasi quinze de trajectòria professional, perquè sent un xiquet, va començar a ballar en _tablaos_ de manera professional, alguns ja parlen d'ell com el nou Joaquín Cortés. Ha tingut la sort de conéixer els grans mestres des que era xiquet, com Eduardo Serrano _El Güito_, Joaquín Cortés, Farruquito, o Antonio Canales, els seus grans referent i ha compartit escenari amb Estrella Morente, Miguel Poveda, Farruquito, Eva Yerbabuena i Pitingo, i obrint la seua carrera a l'estranger, a ciutats com Nova York o París.

L'espectacle tindrà lloc a les 20.30 hores i durarà aproximadament 90 minuts. Les entrades, amb un preu de 7 euros, es poden adquirir en el següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/6/el-yiyo.html](https://www.servientradas.com/espectaculo/AYUNTAMIENTO_DE_SAGUNTO/6/el-yiyo.html)

![](/media/gxcff4u2/thumbnail_image005-1.jpg?width=451&height=677)

*   [](http://www.facebook.com/sharer.php?u=https://aytosagunto.es/va/actualitat/el-yiyo-y-su-troupe-actuaran-al-port-de-sagunt-el-proxim-divendres/ "Facebook")
*   [](http://twitter.com/share?url=https://aytosagunto.es/va/actualitat/el-yiyo-y-su-troupe-actuaran-al-port-de-sagunt-el-proxim-divendres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-yiyo-y-su-troupe-actuaran-al-port-de-sagunt-el-proxim-divendres/ "Linked In")
*   [](mailto:?body=https://aytosagunto.es/va/actualitat/el-yiyo-y-su-troupe-actuaran-al-port-de-sagunt-el-proxim-divendres/)